### 12.    Beslutning om anlægsbevilling vedrørende ekstraordinær pulje til støtte for forsamlingshuse 2017

**Åbent**

Sagsnr.: 326-2017-19637       J.nr.: 20.10.00           Dokumentnr.:
326-2017-194611

**Sagstype**

Beslutning.

**Resume og sagens baggrund**

I foråret 2014 etablerede forsamlingshusene sammenslutningen
Forsamlingshusenes Fællesråd i Kalundborg Kommune som skal arbejde for bedre
vilkår for forsamlingshusene herunder et bedre samarbejde, fordelagtige tilbud
for husene, fællesarrangementer m.m.

Kommunalbestyrelsen har i forbindelse med vedtagelse af
budget 2017 afsat et rådighedsbeløb på 400.000 kr. som en engangspulje til
støtte for forsamlingshusene.

**Indstillinger**

Direktøren indstiller, at der gives en anlægsbevilling på
400.000 kr. finansieret af det afsatte rådighedsbeløb, således at Kultur- og
Fritidsudvalget på deres møde i september 2017 kan be-handle de indkomne
ansøgninger, og udbetale midlerne til forsamlingshusene.

**Behandling**

Kultur- og Fritidsudvalget, Økonomiudvalget, Kommunalbestyrelsen.

**Sagsfremstilling**

Kultur- og Fritidsudvalget igangsatte i foråret 2013 en
undersøgelse af forsamlingshusenes rol-ler og vilkår, og der blev i den
forbindelse nedsat arbejdsgrupper bestående af repræsentanter fra
forsamlingshusene, som blandt andet arbejdede på at få skabt bedre netværk
forsamlings-husene imellem, at få skabt flere indtægtsgivende aktiviteter og
flere aktiviteter for lokalsam-fundene, samt komme med forslag til, hvordan
husene kunne få skabt en bedre økonomi eller bruge deres midler mest optimalt.

Arbejdet udmundede blandt andet i, at forsamlingshusene i
foråret 2014 etablerede Forsam-lingshusenes Fællesråd i Kalundborg kommune.

Kultur- og Fritidsudvalget har bedt Fællesrådet om - i
lighed med tidligere år - at indsamle og indstille ansøgninger fra de enkelte
huse til den afsatte engangspulje, som lever op til de krav Kommunalbestyrelsen
har afsat.

Midlerne kan f.eks. anvendes til energirenovering eller
kloakering. Det er en betingelse fra an-søgere, at de kan fremvise en plan for
den videre drift af forsamlingshuset, og at der indgår frivilligt arbejde.

På baggrund af dette søger Kultur og Fritid om frigivelse af
rådighedsbeløbet på 400.000 kr., således at Kultur- og Fritidsudvalget kan
behandle ansøgningerne fra forsamlingshusene på udvalgets møde i september
2017, og midlerne kan komme til udbetaling snarest herefter.

**Økonomiske konsekvenser**

Økonomichefen bemærker, at rådighedsbeløbet til støtte for
forsamlingshuse 2017 herefter udgør 0 kr.

**Kultur- og Fritidsudvalgets
møde den 9. august 2017:**

Anbefales.

**Økonomiudvalgets møde den 23.
august 2017:**

Anbefales.